Bridge of Spies

Bridge of Spies er en amerikansk historisk dramathriller og biografisk film fra 2015. Filmen er regissert av Steven Spielberg, skrevet av Joel og Ethan Coen og Matt Charman, og har Tom Hanks, Mark Rylance, Amy Ryan og Alan Alda i hovedrollene. Filmen omhandler U2-affæren. En amerikansk advokat blir hyret inn av CIA under den kalde krigen for å hjelpe til i en redningsaksjon av piloten Gary Powers som er anholdt i Sovjetunionen.

Handling 
I 1957 i New York City blir Rudolf Abel arrestert og siktet for å ha spionert for Sovjetunionen, og forsikringsadvokat James B. Donovan blir utnevnt til å være Abels juridiske rådgiver. Han forsøker å forsvare Abel som best han kan, og avslår underveis å samarbeide i CIAs forsøk på å få ham til å bryte advokatens konfidensialitet ovenfor hans klient. Abel blir dømt, men Donovan overbeviser dommeren om å skåne Abel for dødsstraff fordi han tidligere hadde tjent landet sitt hederlig - og Abel kan vise seg nyttig i tilfelle en fremtidig fange-utveksling mellom USA og Sovjetunionen.

Abel blir dømt til 30 år i fengsel. Donovan anker domfellelsen til amerikansk USAs høyesterett, basert på mangelen på en ransakingsordre når Abel ble etterforsket. I 1960 blir Gary Powers, en pilot i CIA sitt topphemmelige U-2 spionfly-program, skutt ned over Sovjetunionen. Han blir tatt til fange, og dømt til fengsel. CIA ber uoffisielt Donovan om å reise til Berlin for å forhandle frem en potensiell utveksling mellom Abel og Powers.

Rolleliste 
 Tom Hanks som James Donovan
 Mark Rylance som Rudolf Abel
 Amy Ryan som Mary Donovan
 Alan Alda som Thomas Watters
 Austin Stowell som Francis Gary Powers
 Domenick Lombardozzi som Agent Blasco
 Sebastian Koch som Wolfgang Vogel
 Peter McRobbie som Allen Dulles
 Stephen Kunken som William Tompkins
 Edward James Hyland som Chief Justice Earl Warren
 Michael Gaston som Williams
 Joshua Harto som Bates

Eksterne lenker 
 
 

Filmer fra 2015
Thrillerfilmer fra USA
Dramafilmer fra USA
Biografiske filmer fra USA
Filmer basert på virkelige hendelser
Filmer om den kalde krigen
Historiske filmer fra USA
Spionfilmer fra USA
DreamWorks-filmer
Filmer regissert av Steven Spielberg
Engelskspråklige filmer